stanford-oval/wikipedia huggingface dataset:
เต่าบกเอเชีย
แหล่งข้อมูลอื่น > เอกสารอ่านเพิ่มเติม

Alderton, D. 1988. Turtles and tortoises of the world. Facts on File, New York.
Blyth, E. 1854. Notices and descriptions of various reptiles, new or little-known. Part I. J. Asiat. Soc. Bengal 22 [1853]: 639-655
Bour, R. 1980. Essai sur la taxinomie des Testudinidae actuels (Reptilia, Chelonii). Bull. Mus. natl. Hist. nat. Paris (4) 2 (2): 541-546
Chan-ard,T.; Grossmann, W.; Gumprecht, A. & Schulz, K. D. 1999. Amphibians and reptiles of peninsular Malaysia and Thailand - an illustrated checklist [bilingual English and German]. Bushmaster Publications, Würselen, Germany, 240 pp.
Cox, Merel J.; Van Dijk, Peter Paul; Jarujin Nabhitabhata & Thirakhupt, Kumthorn 1998. A Photographic Guide to Snakes and Other Reptiles of Peninsular Malaysia, Singapore and Thailand. Ralph Curtis Publishing, 144 pp.
Das, I. 2008. Tortoises and Freshwater Turtles of India. WWF/WII poster
เต่าบึง

| เต่าบึง |
| --- | --- |

เต่าจักร (H. spinosa )

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Testudines
อันดับย่อย:: Cryptodira
วงศ์ใหญ่:: Testudinoidea
วงศ์:: Geoemydidae
วงศ์ย่อย:: Geoemydinae
สกุล:: Heosemys Stejneger, 1902

ชนิด
 ดูในเนื้อหา
ชื่อพ้อง
 Hieremys
เต่าบึง หรือ เต่าป่า (อังกฤษ: Forest turtles, Terrapins) เป็นสกุลของเต่าสกุลหนึ่ง ใช้ชื่อสกุลว่า Heosemys จัดอยู่ในวงศ์ Geoemydidae (บางข้อมูลหรือข้อมูลเก่าจัดอยู่ในวงศ์ Bataguridae) โดยแยกออกจากสกุล Geoemyda  ซึ่งเป็นสกุลส่วนใหญ่ในวงศ์นี้่
เต่าในสกุลนี้เป็นเต่าที่พบกระจายพันธุ์ในทวีปเอเชีย มีทั้งชนิดที่เป็นเต่าอาศัยอยู่บนพื้นดินที่แห้งแล้งหรือเป็นป่าดิบทึบ และที่เป็นเต่าอาศัยอยู่ได้บนบกและในน้ำ
การจำแนก

เต่าป่าอาระกัน (Boulenger, 1903), H. depressa
เต่าหวาย (Gray, 1860), H. grandis
เต่าจักร (Gray, 1831), H. spinosa
เต่าบัว, เต่าวัด หรือเต่าบึงหัวเหลือง (Anderson, 1875), H. annandalii
นอกจากนี้แล้ว เดิมทีสกุลนี้ยังมีจำนวนสมาชิกมากกว่านี้ แต่ปัจจุบันได้ถูกจัดแยกให้อยู่ในสกุลต่างออกไป เช่น เต่าป่าซูลาเวซี ขณะนี้จัดอยู่ในสกุล Leucocephalon, เต่าป่าฟิลิปปิน อยู่ในสกุล Siebenrockiella และเต่าอ้อยในสกุล Vijayachelys
แหล่งข้อมูลอื่น

ข้อมูลที่เกี่ยวข้องกับ Heosemys ที่วิกิสปีชีส์
เต็มเวลา

การทำงานเต็มเวลา (อังกฤษ: full-time) เป็นการที่ลูกจ้างทำงานเต็มครบตามจำนวนชั่วโมงที่กำหนดโดยนายจ้าง การจ้างงานเต็มเวลามักมากับสวัสดิการที่ไม่มีในการจ้างงานแบบ part-time จ้างงานแบบชั่วคราว จ้างงานแบบยืดหยุ่น สวัสดิการเหล่านี้ได้แก่ วันลาพักร้อน วันลาป่วย และประกันสุขภาพ  งานที่ทำเต็มเวลาถือเป็นอาชีพ และมักจะมีชั่วโมงทำงานต่อสัปดาห์มากกว่างาน part-time
นิยามของคำว่า เต็มเวลา แตกต่างกันสำหรับแต่ละนายจ้าง และกะงานที่ลูกจ้างทำ สัปดาห์ทำงาน "มาตรฐาน" ทั่วไปประกอบไปด้วย 5 วัน โดยทำงานวันละ 8 ชั่วโมง รวมทั้งสิ้นเป็น 40 ชั่วโมง ในขณะที่สัปดาห์ทำงานที่มี 4 วัน มักจะทำงานวันละ 10 ชั่วโมง ในขณะที่งานกะละ 12 ชั่วโมง เพียงสามวันต่อสัปดาห์ (36 ชั่วโมง) มักนับเป็นงานเต็มเวลา เพื่อชดเชยกับความเหนื่อยหล้าจากการทำงานติดต่อกันเป็นเวลานาน
นิยามตามประเทศ

ในแต่ละประเทศการทำงานเต็มเวลาในหนึ่งสัปดาห์มีจำนวนชั่วโมงทำงานต่างกัน
ออสเตรเลีย: ราว 35–40 ชั่วโมง
เดนมาร์ก: 37 ชั่วโมง
ฝรั่งเศส: 35 ชั่วโมง (บังคับโดยรัฐบาล)
เยอรมนี: 35–40 ชั่วโมง
ไอซ์แลนด์: 40 ชั่วโมง
สหราชอาณาจักร: ประมาณ 40 ชั่วโมง (ไม่นิยามเป็นทางการ)
สหรัฐอเมริกา: โดยทั่วไป 32–40 ชั่วโมง
อิสราเอล: 43 ชั่วโมง
ลูกจ้างที่ทำงานเกินกว่าเวลาที่กำหนดไว้ ถือว่าเป็นการทำงานล่วงเวลา และจะได้ค่าแรงล่วงเวลาเพิ่ม (แต่มิได้เพิ่มฐานเงินเดือน)
ความหมายเชิงวิชาการ

“เต็มเวลา” ในบริบทของการศึกษา หมายถึง ปริมาณวิชาเรียนเต็มที่ที่นักเรียน นิสิต นักศึกษา (โดยเฉพาะในสถาบันอุดมศึกษา) ต้องลงทะเบียนในแต่ละภาคการศึกษา โดยทั่วไปแล้วอยู่ 12 credit hour หรือมากกว่า (เทียบเท่ากับเวลาเรียนฟังบรรยาย 12 ชั่วโมงต่อสัปดาห์) "ชั่วโมงปฏิบัติการ" อาจนับเพียงครึ่งหรือหนึ่งในสามของ credit hour  ในหลายประเทศ เช่น สหรัฐอเมริกา สหราชอาณาจักร และออสเตรเลีย นักเรียนต่างชาติ ต้องเป็นผู้เรียนเต็มเวลาเพื่อรักษาสถานภาพวีซ่านักเรียน
ดูเพิ่ม

การจ้างงาน
Wage labour
Eight-hour day
เต่าปากแม่น้ำ

| เต่าปากแม่น้ำ |
| --- | --- |

เต่าจาน หรือเต่ากระอาน (B. affinis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Testudines
อันดับย่อย:: Cryptodira
วงศ์:: Geoemydidae
วงศ์ย่อย:: Geoemydinae
สกุล:: Batagur Gray, 1856

ชื่อพ้อง
 Tetraonyx - Gray, 1830  Tetronyx - Lesson, 1832  Kachuga - Gray, 1856  Batagurella - Gray 1869  Dongoka - Gray, 1869  Callagur - Gray, 1870  Cantorella - Gray, 1870
เต่าปากแม่น้ำ (อังกฤษ: River terrapins) เป็นสกุลของเต่าสกุลหนึ่ง ใช้ชื่อสกุลว่า Batagur (/บา-ตา-เกอ/) ในวงศ์เต่านา (	Geoemydidae)
เป็นเต่าที่อาศัยอยู่ในแหล่งน้ำที่เป็นน้ำกร่อยใกล้ทะเล เช่น ปากแม่น้ำ หรือชะวากทะเล พบกระจายพันธุ์ในทวีปเอเชียในส่วนของเอเชียอาคเนย์และเอเชียใต้
การจำแนก

B. affinis – เต่าจาน
B. baska – เต่ากระอาน
B. borneoensis – เต่าลายตีนเป็ด (เดิมจัดอยู่ในสกุล Callagur)
B. dhongoka – เต่าหลังสามแถบ (เดิมจัดอยู่ในสกุล Kachuga)
B. kachuga – เต่าหลังมงกุฎแดง (เดิมจัดอยู่ในสกุล Kachuga)
B. trivittata – เต่าหลังพม่า (เดิมจัดอยู่ในสกุล Kachuga)
แหล่งข้อมูลอื่น

ข้อมูลที่เกี่ยวข้องกับ Batagur ที่วิกิสปีชีส์
เต่าบิน

| เต่าบิน |
| --- | --- |

สถานะการอนุรักษ์
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Testudines
อันดับย่อย:: Cryptodira
วงศ์ใหญ่:: Trionychia
วงศ์:: Carettochelyidae Boulenger, 1887
สกุล:: Carettochelys Ramsay, 1886
สปีชีส์:: C.  insculpta
ชื่อทวินาม
Carettochelys insculpta Ramsay, 1887

ชนิดย่อย
 C. i. canni (Wells, 2002)  C. i. insculpta (Ramsay, 1887) 
ชื่อพ้อง
 Carettocchelys insculptus Ramsay, 1886  Carettochelys insculpta Boulenger, 1889  Carettochelys insculptus Boulenger, 1889  Chelodina insculpta Cann, 1997  Carettochelys canni Artner, 2003 (ชื่อตั้งไร้คำบรรยาย)
เต่าบิน หรือ เต่าจมูกหมู หรือ เต่าฟลายริเวอร์ (อังกฤษ: Pig-nosed turtle, Fly river turtle) เป็นสัตว์เลื้อยคลานจำพวกเต่าชนิดหนึ่ง  มีชื่อวิทยาศาสตร์ว่า Carettochelys insculpta ซึ่งเป็นเพียงชนิดเดียวเท่านั้นที่อยู่ในวงศ์ Carettochelyidae และสกุล Carettochelys
รูปร่างทั่วไปคล้ายตะพาบ คือ กระดองหลังอ่อนนุ่ม แต่ไม่มีกระดูกในชั้นหนังเหมือนตะพาบ สีกระดองสีเทา ในวัยเล็กจะเป็นสีชมพูและจะค่อย ๆ เข้มขึ้นตามอายุ  บริเวณขอบกระดอกเป็นหยักเหมือนเต่า ใต้ท้องสีขาว ขาทั้ง 4 ข้างแผ่แบนเป็นครีบ มีเล็บ แต่เล็บไม่อาจเคลื่อนไหวได้ เมื่อวายน้ำจะไม่เหมือนกับเต่าอื่น ๆ คือ จะใช้ครีบคู่หน้าเป็นตัวว่าย และครีบคู่หลังควบคุมทิศเหมือนหางเสือ คล้ายกับเต่าทะเล
มีจมูกยื่นยาวมาและงุ้มหักลงคล้ายหมู จึงเป็นที่มาของชื่อเรียก  มีขนาดโตเต็มที่ประมาณ 60 เซนติเมตร น้ำหนัก 55 กิโลกรัม
แพร่กระจายพันธุ์อยู่ในแม่น้ำ, ลำคลอง หรือทะเลสาบที่มีความลึกไม่มากนัก ที่เกาะปาปัวนิวกินี และทวีปออสเตรเลียทางตอนเหนือ  กินอาหารได้หลากหลายทั้งพืชและสัตว์ หรือซากสัตว์ เนื่องจากเป็นเต่าที่มีสายตาไม่ค่อยดี
สถานภาพปัจจุบัน ใกล้สูญพันธุ์มากแล้ว เนื่องจากถูกคุกคามถิ่นที่อยู่อาศัยและถูกจับมาเลี้ยงเป็นสัตว์เลี้ยง ซึ่งเป็นเต่าอีกชนิดหนึ่งที่นิยมเลี้ยงกันมาก ซึ่งอุปนิสัยของเต่าบินไม่ดุมากนัก เมื่อเทียบกับเต่าหรือตะพาบชนิดอื่น แถมยังเชื่องกับผู้เลี้ยงอีกต่างหาก โดยในที่เลี้ยงสามารถจะเลี้ยงไว้ในน้ำได้ตลอดชีวิต ไม่ต้องขึ้นบกเหมือนเต่าหรือตะพาบทั่วไป แต่เต่าบินก็สามารถปีนขึ้นมาอาศัยอยู่บนบกได้ด้วยเช่นกัน
ในปี ค.ศ. 1979 เต่าบินถือเป็นเต่าที่หายากและมีราคาแพงมาก โดยทั่วโลกมีผู้ครอบครองเพียง 5 ตัว ใน 5 ประเทศเท่านั้น ในประเทศไทย มีเพียงตัวเดียวเป็นของ นาวาอากาศโท วิโรจน์ นุตพันธุ์ นักวิทยาสัตว์เลื้อยคลานและสัตว์สะเทินน้ำสะเทินบกชาวไทยที่มีชื่อเสียง เป็นเต่าตัวผู้ มีราคา 25,000 บาท ซึ่งทาง น.ท.วิโรจน์ ตั้งใจจะหาเต่าตัวเมียมาผสมพันธุ์เพื่อแพร่ขยายพันธุ์ต่อไป แต่ด้วยความรู้เท่าไม่ถึงการณ์ เต่าบินตัวนี้ได้ถูกผู้ขโมยไปและนำไปแกงเป็นอาหารรับประทาน แต่ในปัจจุบัน สามารถเพาะขยายพันธุ์ได้แล้วที่อินโดนีเซีย โดยแม่เต่าจะถึงวัยเจริญพันธุ์เมื่ออายุได้ 25 ปี โดยวางไข่ในเวลากลางคืน บนสันดอนฝั่งแม่น้ำช่วงฤดูแล้ง เอ็มบริโอที่เจริญเป็นเต่าวัยอ่อนโดยสมบูรณ์แล้วยังคงอยู่ภายในเปลือกไข่จนกระทั่งสันดอนถูกน้ำท่วมในช่วงฤดูฝนจึงค่อยฟักตัวออกจากไข่
รูปภาพ

วิดีโอคลิป
เต่าบินคู่ในตู้เลี้ยง
ใต้ท้อง
แหล่งข้อมูลอื่น

ข้อมูลที่เกี่ยวข้องกับ Carettochelys insculpta ที่วิกิสปีชีส์
เต่าลายตีนเป็ด

| เต่าลายตีนเป็ด |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
วงศ์:: Bataguridae
สกุล:: Batagur
สปีชีส์:: B.  borneoensis
ชื่อทวินาม
Batagur borneoensis (Schlegel & Müller, 1844)

ชื่อพ้อง
 Callagur borneoensis (Schlegel & Müller, 1844)  Emys borneoensis Schlegel & Müller, 1844
เต่าลายตีนเป็ด (อังกฤษ: Painted terrapin) เป็นสัตว์เลื้อยคลานจำพวกเต่าน้ำชนิดหนึ่ง มีชื่อวิทยาศาสตร์ว่า Batagur borneoensis เป็นเต่าที่มีสีสันสวยงาม กระดองค่อนข้างกลม ขนาดกระดองหลังมีความยาว 60 เซนติเมตร กระดองหลังมีสีน้ำตาลอ่อน ๆ มีลายสีดำตามยาว 3 เส้น หัวสีน้ำตาลมีแถบสีขาว ขามีสีเทา กระดองส่วนท้องสีขาวหรือสีครีม อาศัยอยู่บริเวณน้ำกร่อยแถบปากแม่น้ำ พบมากที่จังหวัดนราธิวาสและปัตตานี ปัจจุบันในประเทศไทยพบเฉพาะแค่ปากคลองละงู ใน อำเภอละงู จังหวัดสตูลเท่านั้น กินสัตว์น้ำและพืชเป็นอาหาร ในต่างประเทศพบที่ มาเลเซีย, บรูไน และอินโดนีเซีย
ตัวเต็มวัยเพศผู้มีขนาดเล็กกว่าเพศเมีย ผสมพันธุ์กันทั้งกลางวันและกลางคืน ระหว่างเดือนตุลาคมถึงต้นเดือนธันวาคม แม่เต่าขึ้นมาวางไข่ประมาณต้นเดือนธันวาคมถึงกุมภาพันธ์ เวลา 21.00 นาฬิกา จนถึง 04.00 นาฬิกา ไข่มีลักษณะยาวรีเท่ากันตลอดฟอง ไข่ใช้เวลาฟักเป็นตัวใช้เวลาราว 88-99 วัน
ปัจจุบัน เป็นเต่าที่ใกล้สูญพันธุ์มากแล้ว และเป็นสัตว์ป่าคุ้มครองประเภทที่ 2 ในพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

ข้อมูลที่เกี่ยวข้องกับ Batagur borneoensis ที่วิกิสปีชีส์
เต่าบึงดำ

ระวังสับสนกับ: เต่าบึงดำลายจุด
| เต่าบึงดำ |
| --- | --- |

เต่าดำ (S. crassicollis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Testudines
อันดับย่อย:: Cryptodira
วงศ์:: Geoemydidae
วงศ์ย่อย:: Geoemydinae
สกุล:: Siebenrockiella Lindholm, 1929

ชนิด
 S. crassicollis (Gray, 1831)  S. leytensis (Taylor, 1920)
ชื่อพ้อง
 Bellia Gray, 1869
เต่าบึงดำ (อังกฤษ: Black marsh turtle) เป็นสกุลของสัตว์เลื้อยคลานประเภทเต่าสกุลหนึ่ง ใช้ชื่อสกุลว่า Siebenrockiella ในวงศ์เต่านา (Geoemydidae)
เต่าในสกุลนี้ เดิมเคยถูกให้มีเพียงชนิดเดียว แต่ปัจจุบันได้จัดให้มี 2 ชนิด โดยมีเต่าป่าฟิลิปปิน ย้ายมาจากสกุล Heosemys โดยสกุลนี้ตั้งขึ้นมาครั้งแรกในปี ค.ศ. 1869 โดย จอห์น เอ็ดเวิร์ด เกรย์ โดยใช้ชื่อว่า Bellia เพื่อเป็นเกียรติแก่โธมัส เบลล์ แต่ปรากฏว่าชื่อนี้เป็นชื่อพ้องที่เคยมีผู้ตั้งไว้แล้ว ซึ่งเป็นสกุล Bellia ที่ใช้เป็นชื่อของปู ดังนั้นชื่อใหม่ Siebenrockiella จึงถูกตั้งขึ้นมาเมื่อปี ค.ศ. 1929 โดย  วาสซิลี อดอลโฟวิทช์ ลินด์โฮล์ม เพื่อเป็นเกียรติแก่ฟรีดริช ซีเบนฮอก
การจำแนก

Siebenrockiella crassicollis (Gray, 1831) – เต่าดำ, เต่ากา, เต่าแก้มขาว
Siebenrockiella leytensis (Taylor, 1920) – เต่าป่าฟิลิปปิน
แหล่งข้อมูลอื่น

ข้อมูลที่เกี่ยวข้องกับ Siebenrockiella ที่วิกิสปีชีส์
แดตส์ออลล์ไรต์

| "That's All Right" |
| --- | --- |

เพลงโดยเอลวิส เพรสลีย์
ด้านบี: "Blue Moon of Kentucky"
วางจำหน่าย: 19 กรกฎาคม 1954
บันทึกเสียง: 5 กรกฎาคม 1954
แนวเพลง: ร็อกอะบิลลี
ความยาว: 1:57
ค่ายเพลง: Sun
ผู้ประพันธ์เพลง: Arthur Crudup
โปรดิวเซอร์: Sam Phillips
แดตส์ออลล์ไรต์ (อังกฤษ: That's All Right) เป็นชื่อของซิงเกิลแรกในเชิงพาณิชย์ที่ออกจำหน่าย โดย เอลวิส เพรสลีย์ เขียนโดยนักร้องบลูส์ Arthur Crudup เวอร์ชันของเพรสลีย์ถูกบันทึกไว้วันที่ 5 กรกฎาคม 1954 และออกจำหน่ายเมื่อวันที่ 19 กรกฎาคม 1954
เต่าหญ้า

| เต่าหญ้า |
| --- | --- |

เต่าหญ้าที่รัฐทมิฬนาฑู ประเทศอินเดีย
สถานะการอนุรักษ์
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
วงศ์:: Cheloniidae
สกุล:: Lepidochelys
สปีชีส์:: L.  olivacea
ชื่อทวินาม
Lepidochelys olivacea (Eschscholtz, 1829)


แผนที่แสดงการกระจายพันธุ์ (สีแดงคือที่ ๆ พบได้มาก สีเหลืองคือที่ ๆ พบได้น้อย)
เต่าหญ้า หรือ เต่าสังกะสี หรือ เต่าหญ้าแปซิฟิก (อังกฤษ: Olive ridley sea turtle, Pacific ridley) เป็นเต่าทะเลชนิดหนึ่ง มีชื่อวิทยาศาสตร์ว่า Lepidochelys olivacea
เป็นเต่าทะเลขนาดเล็ก มีความยาวเต็มที่ประมาณ 60-70 เซนติเมตร น้ำหนักเมื่อโตเต็มที่ประมาณ 30-40 กิโลกรัม กระดองมีสีเขียวมะกอกหรือสีน้ำตาล เกล็ดบนกระดองมีลักษณะซ้อนกันเหมือนสังกะสีมุงหลังคา อันเป็นที่มาของอีกชื่อเรียกหนึ่ง ส่วนท้องมีสีเหลืองออกขาว หัวค่อนข้างโต ดวงตาปูนโปนออกมา กระดองมีความแข็งมาก ริมฝีปากสั้นทู่และคมแข็งแรงมากเพื่อใช้สำหรับขบกัดกินสัตว์มีกระดองซึ่งเป็นอาหารหลัก ส่วนของกระดองและท้องเชื่อมต่อกัน  เป็นเต่าทะเลที่ว่ายน้ำได้เร็วมาก โดยอาจว่ายได้ถึง 35 กิโลเมตรต่อหนึ่งชั่วโมง
พบกระจายพันธุ์ในมหาสมุทรแปซิฟิกและมหาสมุทรอินเดีย ในมหาสมุทรแอตแลนติกพบน้อยมาก กินอาหารได้ทั้งพืชและสัตว์ เช่น กุ้ง, ปลา, แมงกะพรุน, ปู, หอย, สาหร่ายทะเลและหญ้าทะเล
ในน่านน้ำไทยจะพบได้ในฝั่งทะเลอันดามัน ในอ่าวไทยจะพบได้น้อยกว่า จัดเป็นเต่าทะเลอีกชนิดหนึ่งที่พบได้น้อบมากในน่านน้ำไทย โดยการวางไข่มีรายงานว่าพบที่ฝั่งทะเลอันดามันเท่านั้น โดยไม่พบในฝั่งอ่าวไทย และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลใหญ่

ข้อมูลที่เกี่ยวข้องกับ Lepidochelys olivacea ที่วิกิสปีชีส์
เต่าเหลือง

| เต่าเหลือง |
| --- | --- |

เต่าเหลืองที่สวนสัตว์ดุสิต
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
วงศ์:: Testudinidae
วงศ์ย่อย:: Testudininae
สกุล:: Indotestudo
สปีชีส์:: I.  elongata
ชื่อทวินาม
Indotestudo elongata (Blyth, 1853)

ชื่อพ้อง
 Geochelone elongata (Blyth, 1853)   Testudo elongata Blyth, 1853   Testudo parallellus Annandale, 1913
เต่าเหลือง หรือ เต่าเทียน หรือ เต่าแขนง หรือ เต่าขี้ผึ้ง  (อังกฤษ: Elongated tortoise) เป็นเต่าบกชนิดหนึ่ง มีชื่อวิทยาศาสตร์ว่า Indotestudo elongata
จัดเป็นเต่าบกขนาดกลาง เมื่อโตเต็มที่มีน้ำหนักประมาณ 2 กิโลกรัม กระดองโค้งสูงพอสมควร ทั่วตัวมีสีขาวหรือเหลืองเป็นส่วนใหญ่ มีแต้มสีดำบ้างประปราย ขอบกระดองของบางตัวมีสีเหลืองใสดูคล้ายขี้ผึ้งหรือเทียน จึงเป็นที่มาของชื่อ ในบางตัวเมื่อโตเต็มที่อาจมีสีน้ำตาลแก่ปน  ขามีสีเทาดำ ขาหน้ามีเกล็ดใหญ่ ๆ อยู่ด้านบน ขาหลังสั้นทู่ ขาหน้าและขาหลังไม่มีพังผืดระหว่างนิ้ว แต่มีนิ้วแข็งแรงมาก  ตัวผู้มีเกล็ดกระดองเว้าและลึก ขณะที่ตัวเมียราบเรียบกว่า
พบกระจายพันธุ์อยู่ทั่วไปในภูมิภาคเอเชียตะวันออกเฉียงใต้และบางส่วนในเอเชียใต้ ในประเทศไทยพบได้ทุกภาค
กินพืชและผลไม้เป็นอาหารหลัก แต่ก็สามารถกินเนื้อ เช่น ซากสัตว์หรือหอยได้ด้วย
เป็นเต่าที่ชอบความชื้น แต่ไม่ชอบที่จะแช่น้ำ พบได้ในป่าแทบทุกสภาพ แม้กระทั่งในสวนยางพาราหรือสวนปาล์มน้ำมัน วางไข่ครั้งละ 2-4 ฟอง โดยมีฤดูผสมพันธุ์ระหว่างเดือนกันยายน-ตุลาคม  จากนั้นในเดือนธันวาคมจึงจะวางไข่  โดยจะขุดหลุมลึกประมาณครึ่งตัว ใช้เวลาฟักประมาณ 146 วัน ลูกเต่าที่เกิดมาใหม่กระดองจะมีความนิ่ม จะแข็งเมื่ออายุได้ราวหนึ่งปี
เต่าชนิดนี้ ในประเทศไทย สามารถพบเห็นได้ง่าย คือ ที่หมู่บ้านบ้านกอก อำเภอมัญจาคีรี จังหวัดขอนแก่น ห่างจากตัวอำเภอเมืองราว 50 กิโลเมตร โดยจะพบเต่าเหลืองอาศัยและเดินไปเดินมาทั่วไปในหมู่บ้าน โดยที่ชาวบ้านไม่ทำอันตรายหรือนำไปรับประทาน เต่าจึงอาศัยอยู่ร่วมกับมนุษย์ได้เป็นอย่างดี ซึ่งชาวบ้านที่นี่เชื่อว่าเต่าเหลืองเป็นเต่าเจ้า เป็นสัตว์ศักดิ์สิทธิ์ และเรียกชื่อเต่าชนิดนี้เป็นภาษาถิ่นว่า "เต่าเพ็ก" จนได้รับชื่อเรียกว่าเป็น "หมู่บ้านเต่า"

เต่าเหลือง มีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 และนิยมเลี้ยงกันเป็นสัตว์เลี้ยง
แหล่งข้อมูลอื่น

ข้อมูลที่เกี่ยวข้องกับ Indotestudo elongata ที่วิกิสปีชีส์
เต่าแพนเค้ก

| เต่าแพนเค้ก |
| --- | --- |

สถานะการอนุรักษ์
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
วงศ์:: Testudinidae
สกุล:: Malacochersus Lindholm, 1929
สปีชีส์:: M.  tornieri
ชื่อทวินาม
Malacochersus tornieri (Siebenrock, 1903)

ชื่อพ้อง
 ชื่อพ้อง Testudo tornieri Siebenrock, 1903  Testudo loveridgii Boulenger, 1920  Malacochersus tornieri Mertens, Müller & Rust, 1934  Malacochersus loveridgei Pritchard, 1967 (ผิดพลาดในอดีต)  Malacochersus torneiri Paull, 1997 (ผิดพลาดในอดีต) 
เต่าแพนเค้ก (อังกฤษ: Pancake tortoise, African pancake tortoise, Softshell tortoise; ชื่อวิทยาศาสตร์: Malacochersus tornieri) สัตว์เลื้อยคลานชนิดหนึ่ง จำพวกเต่า ในวงศ์เต่าบก (Testudinidae)
จัดเป็นเต่าเพียงชนิดเดียวเท่านั้น ที่อยู่ในสกุล Malacochersus
เต่าแพนเค้ก มีลักษณะเด่น คือ กระดองที่หลังได้ลดรูปจนลำตัวแบนราบ และอ่อนนุ่ม เหลือเพียงกระดูกรูปวงแหลมล้อมรอบตัวเป็นช่วงและพื้นผิวด้านบนของกระดองหลังและกระดองท้องเป็นชั้นหนังมีความอ่อนนุ่ม มีลำตัวที่แบนและเตี้ย มีขนาดความยาวประมาณ 6-7 นิ้ว และความสูงเพียง 1.5 นิ้ว
เต่าแพนเค้ก มีกระดองที่แบนราบอ่อนนุ่ม และมีน้ำหนักเบา ทำให้เคลื่อนไหวได้อย่างคล่องแคล่วว่องไวผิดไปจากเต่าบกชนิดอื่น ๆ พบกระจายพันธุ์บริเวณโขดหินในพื้นที่แห้งแล้ง มีสภาพกึ่งทะเลทราย หรือบนภูเขาสูง โดยอาจพบได้บนความสูงระหว่าง 100-6,000 ฟุต จากระดับน้ำทะเล ในแทนซาเนียและเคนยา กินพืชและผักชนิดต่าง ๆ เป็นอาหาร โดยเฉพาะหญ้าและผลไม้ที่ร่วงหล่นบนพื้น
นอกจากนี้แล้ว เต่าแพนเค้ก ยังสามารถที่จะเอาลำตัวเข้าหลบซ่อนในซอกหินได้เพื่อหนีศัตรูตามธรรมชาติ ด้วยกระดองที่แบน และเมื่ออยู่ในซอกหินแล้ว สามารถที่จะขยายตัวให้ใหญ่ขึ้นได้ เพื่อไม่ให้ศัตรูลากออกมา ด้วยการสูดอากาศเข้าไปในลำตัว
เต่าแพนเค้ก เป็นเต่าที่ปีนป่ายเก่ง และนิยมเลี้ยงเป็นสัตว์เลี้ยง
แหล่งข้อมูลอื่น

ข้อมูลที่เกี่ยวข้องกับ Malacochersus tornieri ที่วิกิสปีชีส์
เต่าหัวค้อน
แหล่งข้อมูลอื่น

ข้อมูลที่เกี่ยวข้องกับ Caretta caretta ที่วิกิสปีชีส์
| ด ค กเต่าและเต่าบกที่มีชื่อเสียง |
| --- | --- |
 อะเดลิตา  อทฺไวต  เอสเมอรัลดา  เอเวอลีน  แฮเรียต  โจนาธาน  จอร์จผู้เดียวดาย  ออมสิน  เอ็มซี  ทิโมธี  ตูอี มะลิลา
เต่ากระอาน

| เต่ากระอาน |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Testudines
อันดับย่อย:: Cryptodira
วงศ์:: Geoemydidae
สกุล:: Batagur
สปีชีส์:: B.  baska
ชื่อทวินาม
Batagur baska (Gray, 1831)

เต่ากระอาน  (อังกฤษ: Northern river terrapin; ชื่อวิทยาศาสตร์: Batagur baska)  จัดอยู่ในไฟลัมสัตว์มีแกนสันหลัง จัดเป็นเต่าน้ำจืด-น้ำกร่อย มีความยาวกระดองมากกว่า 60 เซนติเมตร  ที่ใหญ่ที่สุดในเอเชีย และถือว่าเป็นเต่าที่ใกล้สูญพันธุ์อย่างวิกฤติ ล่าสุดชาวบ้านในพื้นที่ อ.ตะกั่วทุ่ง จ.พังงา พบบริเวณคลองถ้ำเมื่อวันที่ 3 มกราคม พ.ศ. 2550
ลักษณะ

จมูกเชิดปลายปากแหลมยื่นยาวออกมาเป็นหลอดจมูก  ตาสีขาว เท้าหน้าแผ่แบน มีผังผืด มีเล็บ 4 เล็บ ขาสีเทาหรือดำ  รูปร่างกระดองเป็นรูปไข่ กระดองหลังมีลักษณะค่อนข้างเรียบและแบน สีน้ำตาลออกเขียวจนถึงสีเทาอมเขียว ใต้ท้องสีขาวออกเหลือง  ในฤดูผสมพันธุ์เต่าตัวผู้จะเปลี่ยนสีบนหัว ลำคอ และขาเป็นสีดำ และม่านตาสีออกเหลืองเปลี่ยนเป็นสีขาวสดใส   ลูกเต่ามีกระดองรูปร่างแบนและมนกลม
อาหาร

เต่ากระอานกินผลหรือฝักของพรรณไม้ป่าชายเลนและไม้ชายน้ำต่าง ๆ เช่น ลำพู โกงกาง แสมเป็นอาหารหลัก
ถิ่นอาศัย

อยู่ในลำคลองและแม่น้ำตอนล่างที่ติดกับปากแม่น้ำ ทีมีน้ำกร่อย และต้องมีสันดอนทรายที่กว้าง รวมถึงร่มเงาของป่าชายน้ำ มีการกระจายพันธุ์ตั้งแต่บังคลาเทศ พม่า ไทยถึงเกาะสุมาตรา และ ลุ่มน้ำโขงตอนล่างตั้งแต่กัมพูชา ถึงเวียดนาม
การสืบพันธุ์

วางไข่ในช่วงปลายปี ตั้งแต่เดือน พ.ย.- ม.ค. โดยที่ตัวเมียจะย้ายขึ้นไปยังตอนกลางหรือต้นลำคลองเพื่อหาสันดอนทรายหรือหาดที่ไม่มีคนรบกวน เพื่อขุดหลุมลึกประมาณ 30 ซม. วางไข่ประมาณ 2-3 ครั้งๆ ละ ประมาณ 20 ฟอง ในรอบ 6 สัปดาห์ไข่มีขนาดยาวรี ค่อนข้างใหญ่เกือบ 10 ซม. ใช้เวลาฟักเป็นเวลานานกว่า 2 เดือน
เต่าราเดียตา

| เต่าราเดียตา |
| --- | --- |

เต่าราเดียตาขนาดใหญ่
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับ:: Testudines
อันดับย่อย:: Cryptodira
วงศ์:: Testudinidae
วงศ์ย่อย:: Testudininae
สกุล:: Astrochelys
สปีชีส์:: A.  radiata
ชื่อทวินาม
Astrochelys radiata (Shaw, 1802)

ชื่อพ้อง
 Geochelone radiata Shaw, 1802 (ชื่อตั้งไร้คำบรรยาย)  Testudo coui Daudin, 1802  Testudo desertorum Grandidier, 1869  Testudo hypselonata Bourret, 1941  Testudo radiata Shaw, 1802
เต่าราเดียตา หรือ เต่ารัศมีดารา (อังกฤษ: Radiated tortoise) เป็นเต่าบกชนิดหนึ่ง มีชื่อวิทยาศาสตร์ว่า Astrochelys radiata
มีกระดองที่มีสีสวยโดยเฉพาะในวัยเล็ก คล้ายกับเต่าในสกุล Geochelone ที่เคยถูกจัดให้อยู่ร่วมสกุลเดียวกันมาก่อน แต่ทว่ามีลวดลายที่ละเอียดกว่ามากเหมือนกับลายของ "ดาว"  โดยเฉพาะในตัวที่มีสีเหลืองมาก จะเรียกว่า "ไฮเยลโล่"
จัดเป็นเต่าขนาดกลาง เมื่อโตเต็มที่จะมีขนาดประมาณหนึ่งฟุตครึ่ง น้ำหนักประมาณ 35 ปอนด์ มีถิ่นกำเนิดอยู่ที่ประเทศมาดากัสการ์บริเวณตอนใต้ และถูกนำเข้าไปในเรอูว์นียง และมอริเชียส ในสภาพที่เป็นทะเลทราย แต่ก็เป็นเต่าที่ชอบความเย็นและความชื้นพอสมควร เนื่องจากสภาพที่อยู่อาศัยมีสภาพฝนตกชุกอยู่ด้วย
กินผักและผลไม้หลากชนิดเป็นอาหาร ตัวเมียมีขนาดใหญ่กว่าตัวผู้ วางไข่ในหลุมที่ตัวเมียเป็นฝ่ายขุดประมาณ 7-9 ฟอง แล้วเว้นช่วงไป จากนั้นก็จะขุดหลุมใหม่เพื่อวางไข่ ทำอย่างนี้ไปเรื่อย ๆ จนกว่าไข่จะหมด ใช้เวลาฟักประมาณ 200 วัน ซึ่งไข่จะฟักเป็นตัวเร็วหรือช้าขึ้นอยู่กับอุณหภูมิ
เต่าราเดียตา เป็นเต่าบกที่ได้รับความนิยมอย่างสูงในแง่ของการนิยมเป็นสัตว์เลี้ยง มีราคาซื้อขายที่แพงมาก มีการอนุรักษ์มีสถานะติดอยู่ในบัญชีหมายเลข 1 (Appendix I) ของไซเตส ในธรรมชาติจะอาศัยอยู่ในพุ่มไม้หนามทางทิศตะวันตกเฉียงใต้ของมาดากัสการ์ แม้จะมีปริมาณในธรรมชาติมากถึง 63,000,000 ตัว แต่ทว่าก็มีปริมาณลดลงเรื่อย ๆ ถึงร้อยละ 47 จากเมื่อ 11 ปีก่อน คาดว่าหากเป็นเช่นนี้ต่อไปภายใน 20 ปี ข้างหน้า เต่าราเดียตาจะสูญพันธุ์ในที่สุด ซึ่งปัจจุบันในประเทศไทยยังไม่มีรายงานการเพาะขยายพันธุ์ในที่เลี้ยงได้สำเร็จ จึงมีการลักลอบเข้ามาจากมาดากัสดาร์ ซึ่งถือเป็นการกระทำที่ผิดกฎหมาย
รูปภาพ

เต่าขนาดเล็กคู่
ในแสตมป์ของเยอรมนีตะวันตก ในปี ค.ศ. 1977
ในสวนสัตว์ลอนดอน
แหล่งข้อมูลอื่น

ข้อมูลที่เกี่ยวข้องกับ เต่าราเดียตา ที่วิกิสปีชีส์
เตือนนัก..รักซะเลย

| เตือนนัก> .รักซะเลย |
| --- | --- |

ประเภท: ละครชุด (Series)
สร้างโดย: ภาพดีทวีสุข บีอีซีไอ คอร์ปอเรชัน
กำกับโดย: ปัฏฐา ทองปาน
แสดงนำ: กมลเนตร เรืองศรี วชิรวิชญ์ ไพศาลกุลวงศ์ ณัฐสิทธิ์ โกฏิมนัสวนิชย์ สุพิชชา สุบรรณพงษ์ ชญาณี ฉลาดธัญญกิจ
ผู้ประพันธ์ดนตรีแก่นเรื่อง: อาสนัย อาตม์สกุล
ดนตรีแก่นเรื่องเปิด: เตือนฉันที (Notification) - Siamese Kittenz
ดนตรีแก่นเรื่องปิด: Linaria - Avocado Industry ft. ณัฐสิทธิ์ โกฏิมนัสวนิชย์
ประเทศแหล่งกำเนิด: ไทย
ภาษาต้นฉบับ: ไทย, ญี่ปุ่น
จำนวนตอน: 8 ตอน
การผลิต
ผู้อำนวยการผลิต: อารียา ชีวีวัฒน์ ภุชงค์ ตันติสังวรากูร วรวลัญช์ โกจิ๋ว
ความยาวตอน: 60 นาที
ออกอากาศ
เครือข่าย: เมลโล่ สถานีวิทยุโทรทัศน์ไทยทีวีสีช่อง 3 (รีรันทางโทรทัศน์)
ออกอากาศ: 31 มีนาคม พ.ศ. 2561 – 19 พฤษภาคม พ.ศ. 2561
เตือนนัก..รักซะเลย (อังกฤษ: Notification) เป็นละครชุดในโครงการพิเศษของแอปพลิเคชัน เมลโล่ ไทยแลนด์ โดย บริษัท บีอีซีไอ คอร์ปอเรชั่น จำกัด ผลิตโดย ภาพดีทวีสุข สร้างเรื่อง เขียนบท และกำกับโดย ปัฏฐา ทองปาน โดยเป็นเรื่องราวความรักสุดอลวนของ มิน สาวโอตาคุสุดเนิร์ด ที่อยู่ๆ เธอก็ได้รับการแจ้งเตือนจากอนาคตว่า "เธอกำลังจะมีแฟน" ออกอากาศให้ชมทุกวันเสาร์เวลา 20.00 น. ทางแอปพลิเคชัน เมลโล่ และรีรันทางสถานีวิทยุโทรทัศน์ไทยทีวีสีช่อง 3 หรือช่อง 3 HD ทุกวันจันทร์ เวลา 23.20 น.
การผลิต

โครงการ Notification เป็นโครงการที่ทางภาพดีทวีสุขได้รับข้อเสนอพิเศษจากช่อง 3 เพื่อใช้เป็นคอนเทนต์เปิดตัวแพลตฟอร์ม "เมลโล่ ไทยแลนด์" (Mello Thailand) แพลตฟอร์มทีวีรีรันเฉพาะของสถานีวิทยุโทรทัศน์ไทยทีวีสีช่อง 3 และสถานีโทรทัศน์ในเครือ ซึ่งโครงการดังกล่าวช่อง 3 ได้สนับสนุนทั้งเงินทุนและนักแสดงในสังกัดอย่างเต็มที่
สำหรับโครงเรื่อง ปัฏฐา ทองปาน ผู้กำกับซีรีส์เรื่องดังกล่าว ต้องการให้งานออกมาในลักษณะความเป็นการ์ตูน สดใส และเนิร์ดๆ เพื่อให้มีความแตกต่างจากซีรีส์โรแมนติก-คอเมดี้เรื่องก่อนหน้าที่เคยถ่ายทำ เช่น มาลี เพื่อนรัก..พลังพิสดาร หรือ แก๊สโซฮัก..รักเต็มถัง เป็นต้น ส่วนแกนเรื่องก็นำสถานการณ์จริงในปัจจุบันที่ผู้คนใช้ชีวิตส่วนใหญ่อยู่กับบริการเครือข่ายสังคมหรือโซเชียลเน็ตเวิร์คมาปรับใช้ และก็เป็นที่ทราบกันอยู่แล้วว่าในเครือข่ายสังคมจะเป็นบริการที่เก็บย้อนเอาอดีตทุกๆ อย่างของเราเอาไว้ แต่ถ้าเกิดว่าทุกอย่างสลับกัน มันก็จะสร้างความแปลกใหม่ไปอีกแบบ จึงนำไอเดียเรื่องนี้มาเป็นแกนหลักของเรื่อง